# Γεγονότα Φεβρουαρίου 2015

**Γεγονότα το 2015** : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Φεβρουάριο του 2015, συνοδευόμενα από τις πηγές μέσω των οποίων μεταδόθηκαν.

## 1 Φεβρουαρίου

Πολιτική και εκλογές
* Επιστρέφουν ειρηνικά στους δρόμους του Χονγκ Κονγκ οι φιλοδημοκρατικοί ακτιβιστές για πρώτη φορά από τον τερματισμό των διαδηλώσεων του κινήματος Occupy Central τον Δεκέμβριο. (AFP France 24) (Reuters) Αρχειοθετήθηκε 2015-02-03 στο Wayback Machine.

ΜΜΕ και ανθρώπινα δικαιώματα
* Η Αίγυπτος απελευθερώνει τον δημοσιογράφο του Αλ Τζαζίρα Πίτερ Γκρεστ, ο οποίος εξέτισε 400 ημέρες στη φυλακή. (in.gr)

Καταστροφές
* Σφοδρές βροχοπτώσεις πλήττουν την Ήπειρο και τη Δυτική Ελλάδα. Καταρρέει το ιστορικό Γεφύρι της Πλάκας στην Άρτα. Η Ήπειρος και η Ευρυτανία κηρύσσονται σε κατάσταση έκτακτης ανάγκης. (kathimerini.gr)

Αθλητισμός
* Στο Αυστραλιανό Όπεν του τένις, ο Σέρβος Νόβακ Τζόκοβιτς νικά τον Άντι Μάρεϊ από το Ηνωμένο Βασίλειο και κατακτά το απλό των ανδρών για το 2015. Ο Τζόκοβιτς είναι ο πρώτος άνθρωπος που κερδίζει 5 τίτλους του Αυστραλιανού Όπεν στην ιστορία του ανοικτού πρωταθλήματος. (ABC News), (*The Guardian*)
* Η Γαλλία κατακτά για 5η φορά στην ιστορία της το παγκόσμιο πρωτάθλημα χειροσφαίρισης ανδρών με νίκη επί της διοργανώτριας χώρας με 22-25. Το χάλκινο μετάλλιο κατέκτησε η Πολωνία με νίκη επί της Ισπανίας με 29-28. (onsports.gr)
* Οι Νιου Ίνγκλαντ Πάτριοτς αναδεικνύονται για 4η φορά στην ιστορία τους νικητές του 49ου Σούπερ Μπόουλ επικρατώντας των Σιάτλ Σίχοκς με 28-24. (gazzetta.gr)

## 2 Φεβρουαρίου

Πόλεμος και επιθέσεις
* Πυρά πυροβολικού πλήττουν το Ντόνετσκ της Ουκρανίας με αποτέλεσμα να σκοτωθεί τουλάχιστον 1 πολίτης και 5 oυκρανοί στρατιώτες πεθαίνουν σε σφοδρές συγκρούσεις.(Reuters μέσω LBC)
* Υπογράφεται νέα ειρηνευτική συμφωνία στο Νότιο Σουδάν για κατάπαυση του πυρός. Η συμφωνία φέρνει πιο κοντά τους υπογράφοντες, τον πρόεδρο Σάλβα Κίιρ Μαγιαρντίτ και τον ηγέτη των ανταρτών και πρώην αντιπρόεδρο Ρίεκ Μακάρ, στο να σχηματίσουν κυβέρνηση συνεργασίας με τη δημιουργία θέσης δεύτερου αντιπροέδρου. (Wall Street Journal)
* Τουλάχιστον ένας περαστικός σκοτώνεται και άλλα 3 άτομα τραυματίζονται σε ανταλλαγή πυροβολισμών ανάμεσα σε στρατιώτες του Λεσότο και σε 2 σωματοφύλακες του πρωθυπουργού Τομ Θαμπέιν. (Reuters) Αρχειοθετήθηκε 2015-02-15 στο Wayback Machine.

Καταστροφές και δυστυχήματα
* Καταρρακτώδεις βροχές προξενούν πλημμύρες στη Βουλγαρία, όπου έχουν πεθάνει 3 άτομα και άλλο 1 αγνοείται, όπως και την Αλβανία. (in.gr)

Νόμος και έγκλημα
* Αρχίζει η δίκη του πρώην επικεφαλής του ΔΝΤ Ντομινίκ Στρος-Καν με τις κατηγορίες της μαστροπείας. (BBC)
* Συλλαμβάνεται κοντά στο κτήριο του Ευρωπαϊκού Κοινοβουλίου στις Βρυξέλλες ένας σλοβάκος, ντυμένος με στολή παραλλαγής και έχοντας στο όχημά του ένα όπλο και ένα αλυσοπρίονο. (real.gr)

Επιστήμη και τεχνολογία
* Το Ιράν εκτοξεύει τον 4ο δορυφόρο του, με την ονομασία "Χαραυγή". (Press TV)

## 3 Φεβρουαρίου

Πόλεμος και επιθέσεις
* Στην πόλη Τσούντογκραμ στο ανατολικό Μπανγκλαντές, αντικυβερνητικοί διαδηλωτές επιτίθενται σε λεωφορείο γεμάτο κοιμισμένους επιβάτες. σκοτώνοντας 7 άτομα.

(AFP μέσω ABC News)

Δυστυχήματα
* Σε σύγκρουση ανάμεσα σε τρένο και σε ΙΧ σκοτώνονται 6 άτομα στη Βαλχάλα της Νέας Υόρκης.(MSN), (CBS Local)

Πολιτική
* Ο Τζον Μπερντ παραιτείται από υπουργός Εξωτερικών του Καναδά. (*Daily Mail*)
* Ορκίζεται Πρόεδρος της Ιταλίας ο Σέρτζιο Ματαρέλα. (Το Βήμα)

## 4 Φεβρουαρίου

Πόλεμος και επιθέσεις
* Στην Ιορδανία εκτελούνται οι ιρακινοί τρομοκράτες Σατζίντα αλ Ρισάουι και Ζιάντ Χαλάφ Ρατζά αλ Καρμπουλί σε αντίποινα για την εκτέλεση από το ΙΣΙΣ ενός ιορδανού υπαξιωματικού της Πολεμικής Αεροπορίας (τον έκαψαν ζωντανό). (USA Today)
* Τουλάχιστον 3 άτομα σκοτώνονται και πολλά άλλα τραυματίζονται έπειτα επίθεση με οβίδα σε νοσοκομείο στην ανταρτοκρατούμενη πόλη του Ντονέτσκ.

(BBC)

* Ο στρατός του Τσαντ φέρεται να έχει σκοτώσει 200 εξτρεμιστές και να έχει χάσει 9 στρατιώτες του σε συγκρούσεις στη βόρεια Νιγηρία.(BBC)

Καταστροφές και δυστυχήματα
* Αεροσκάφος της TransAsia Airways τύπου ATR 72 turboprop με 58 επιβαίνοντες συντρίβεται μέσα στον ποταμό Κιλούνγκ κοντά στην Ταϊπέι, πρωτεύουσα της Ταϊβάν. Τουλάχιστον 31 άτομα σκοτώνονται και αρκετά άλλα τραυματίζονται ή αγνοούνται. (Bloomberg), (Fox News), (BBC)

## 5 Φεβρουαρίου

Πόλεμος και επιθέσεις
* Εμφύλιος πόλεμος στη Συρία
	+ Τα Ηνωμένα Αραβικά Εμιράτα διακόπτουν τους αεροπορικούς βομβαρδισμούς εναντίον του Ισλαμικού Κράτους έπειτα από το δημοσιευθέν βίντεο που δείχνει έναν ιορδανό πιλότο να καίγεται ζωντανός.(NBC News)

Τέχνες και πολιτισμός
* Πωλείται σε έναν αγοραστή από το Κατάρ ο πίνακας του Πολ Γκογκέν *Nafea Faa Ipoipo* (*Πότε θα παντρευτείς?*), αντί του ποσού περίπου των 300 εκατ. δολαρίων. (*The New York Times*)

Οικονομία
* Η αμερικανική φαρμακευτική εταιρεία Pfizer ανακοινώνει ότι σχεδιάζει να αποκτήσει την Hospira αντί 17 δισ. $. (*Street Insider*)

Πολιτική και εκλογές
* Σχηματίζεται κυβέρνηση ενότητας στην Τυνησία με επικεφαλής τον Χαμπίμπ Εσίντ και υπουργούς από το κοσμικό κόμμα Νιντάα Τουνές, τα δύο φιλελεύθερα κόμματα UPL και Αφέκ Τουνές και το μετριοπαθές κόμμα Ενάχντα των ισλαμιστών, όπως και ανεξάρτητους. Η κυβέρνηση εγκρίνει την κυβέρνηση με ψήφους 166 επί συνόλου 217 βουλευτών στη Συνέλευση των Αντιπροσώπων του Λαού. (Deutsche Welle) (Al Jazeera)

## 6 Φεβρουαρίου

Καταστροφές και ατυχήματα
* Ο Ισημερινός κηρύσσει τα Νησιά Γκαλάπαγκος σε κατάσταση εκτάκτου ανάγκης, όταν εξόκειλε στις 28 Ιανουαρίου το πλοίο *The Floreana*, που μετέφερε επικίνδυνα υλικά. (*Daily Mail*)

Νόμος και έγκλημα
* Η αστυνομία στο Μεξικό ανακαλύπτει τουλάχιστον 61 πτώματα σε ένα απομακρυσμένο κρεματόριο στο Ακαπούλκο.(BBC)

Πολιτική και εκλογές
* Παραιτείται ο πρωθυπουργός του Ανατολικού Τιμόρ Σανάνα Γκουσμάο. (AP) Αρχειοθετήθηκε 2015-02-09 στο Wayback Machine.
* Αντάρτες Χούθι θέτουν υπό τον έλεγχό τους την Υεμένη και διαλύει το κοινοβούλιο. (Al-Arabiyah)

## 7 Φεβρουαρίου

Πόλεμος και επιθέσεις
* Η Βόρεια Κορέα δοκιμάζει έναν νέο έξυπνο πύραυλο "μεγίστου ακριβείας". (AFP via France 24)
* Πόλεμος στο Ντονμπάς
	+ Οι ηγέτες της Γαλλίας, της Γερμανίας και της Ρωσίας συμφωνούν να εργαστούν για ένα ειρηνευτικό σχέδιο προς εφαρμογή, το οποίο θα προταθεί στον πρόεδρο της Ουκρανίας Πέτρο Ποροσένκο.(BBC)
* Σε βομβιστικές επιθέσεις στη Βαγδάτη σκοτώνονται τουλάχιστον 37 άτομα. Αναλαμβάνει την ευθύνη το Ισλαμικό Κράτος του Ιράκ και της Συρίας. (AP μέσω *Los Angeles Times*), (AP μέσω KSL)
* Αναβάλλονται για το Μάρτιο οι νιγηριανές γενικές εκλογές με σκοπό να επιτρέψει στον στρατό να αντιμετωπίσει την οργάνωση Μπόκο Χαράμ. (*Irish Times*)

Πολιτική και εκλογές
* Στην Κουίνσλαντ ο Λόρενς Σπρίνγκμποργκ εκλέγεται ηγέτης του Φιλελεύθερου Εθνικού Κόμματος. (ABC News Australia)
* Εκλογές για Νομοθετική Συνέλευση διεξάγονται στην πρωτεύουσα της Ινδίας Νέο Δελχί.(*First Post*)
* Στις κάλπες προσέρχονται οι πολίτες στη Σλοβακία σε δημοψήφισμα για τον περιορισμό των δικαιωμάτων των ομοφυλοφίλων και την απαγόρευση της υιοθεσίας παιδιών από ζευγάρια του ιδίου φύλου. (in.gr)
	+ Το δημοψήφισμα αποτυγχάνει λόγω χαμηλής συμμετοχής (21,4%). Το 95% των συμμετεχόντων σε αυτό ψήφισαν υπέρ της πρόσφατης αναθεώρησης του Συντάγματος, για να ορίζεται ο γάμος ως αποκλειστική ένωση ενός άντρα και μιας γυναίκας. (skai.gr) Αρχειοθετήθηκε 2015-07-09 στο Wayback Machine.

## 8 Φεβρουαρίου

Πόλεμος και επιθέσεις
* Στο Κάιρο σε συγκρούσεις ανάμεσα στην αστυνομία και σε οπαδούς της Ζάμαλεκ σκοτώνονται 22 άνθρωποι. Οι αιγυπτιακές αρχές ανακοινώνουν την επ' αόριστο αναβολή για τους αγώνες του πρωταθλήματος. (BBC), (AP) Αρχειοθετήθηκε 2015-02-11 στο Wayback Machine.

Τέχνες και πολιτισμός
* Βραβεία Γκράμι του 2014
	+ Απονέμονται για 57η χρονιά στο Στέιπλς Σέντερ του Λος Άντζελες τα βραβεία Γκράμι.(News Limited) Αρχειοθετήθηκε 2015-02-08 στο Wayback Machine.
		- Το τραγούδι "Stay with Me" του Σαμ Σμιθ αναδεικνύεται τραγούδι και δίσκος της χρονιάς.(AP) (AP)
		- Το άλμπουμ *Morning Phase* του Μπεκ κερδίζει στην κατηγορία άλμπουμ της χρονιάς. (Reuters μέσω Yahoo!)
* 68α Βραβεία Βρετανικής Ακαδημίας Κινηματογράφου
	+ Απονέμονται για 68η χρονιά στο Royal Opera House του Λονδίνου τα Βραβεία της Βρετανικής Ακαδημίας Κινηματογράφου (BAFTA). (BBC)
	+ Η ταινία *Μεγαλώνοντας* (Boyhood) κερδίζει το BAFTA καλύτερης ταινίας με τον Ρίτσαρντ Λίνκλεϊτερ να κερδίζει το BAFTA σκηνοθεσίας. (*The Guardian*)

Αθλητισμός
* Η ποδοσφαιρική ομάδα της Ακτής Ελεφαντοστού κατακτά για 2η φορά στην ιστορία της το Κύπελλο Εθνών Αφρικής, επικρατώντας της Γκάνας 9–8 στα πέναλτι έπειτα από ισοπαλία 0-0.(CAF)

## 9 Φεβρουαρίου

Πόλεμος και επιθέσεις
* Σε επίθεση ισλαμιστών της οργάνωσης Αλ Σαμπάμπ σκοτώνεται ο βουλευτής Αμπντουλάχι Καγιάντ Μπαρέ στην πρωτεύουσα Μογκαντίσου της Σομαλίας.(BBC)

Δυστυχήματα και καταστροφές
* Ορειβάτες ισχυρίζονται ότι ανακάλυψαν στις Άνδεις τα συντρίμμια του αεροσκάφους της Πτήσης 210 των αερογραμμών LAN της Χιλής, το οποίο εξαφανίστηκε τον Αύγουστο του 1961 σκοτώνοντας 24 επιβάτες, ανάμεσα στους οποίους και παίκτες ποδοσφαιρικής ομάδας. (*The Independent*) Αρχειοθετήθηκε 2015-02-09 στο Wayback Machine.
* Στη Βοστόνη των ΗΠΑ οι χιονοπτώσεις σημειώνουν ρεκόρ. (WCVB) (NBC News)
* Από τη μετωπική σύγκρουση δύο λεωφορείων στην επαρχία Χαμ Θουάν Ναμ του Βιετνάμ, σκοτώνονται 10 άνθρωποι και άλλοι 9 τραυματίζονται. (Thanh Nien News) Αρχειοθετήθηκε 2015-02-24 στο Wayback Machine.

Πολιτική και εκλογές
* Διακόπτεται η λειτουργία του νεοσύστατου καναλιού Alarab News Channel του Μπαχρέιν. Την πρώτη ημέρα λειτουργίας του την 1η Φεβρουαρίου 2015, το κανάλι διατάχθηκε από τις αρχές να σταματήσει να εκπέμπει με το αιτιολογικό ότι δεν είχε κάνει αρκετά για να πολεμήσει "τον εξτρεμισμό και την τρομοκρατία".

(Al Jazeera) (*The Nation* (Pakistan))

## 10 Φεβρουαρίου

Διεθνείς σχέσεις
* Παραιτείται ο υπουργός του Συμβουλίου Θεμάτων Ενδοχώρας της Ταϊβάν Γουάνγκ Γιου-τσι, αρμόδιος για τη διατήρηση των σχέσεων με την Κίνα. (Reuters) Αρχειοθετήθηκε 2015-07-01 στο Wayback Machine.

Νόμος και έγκλημα
* Απορρίπτεται από το Ομοσπονδιακό Δικαστήριο της Μαλαισίας η έφεση του ηγέτη της αντιπολίτευσης Ανουάρ Ιμπραχίμ για την καταδίκη του με τις κατηγορίες του σοδομισμού, κάτι που σημαίνει ότι θα αρχίσει να εκτίει την ποινή 5 ετών. (Reuters) Αρχειοθετήθηκε 2015-02-10 στο Wayback Machine.

Πολιτισμός
* Η Αυστραλία θα συμμετάσχει για πρώτη φορά στον φετινό διαγωνισμό τραγουδιού της Eurovision, που θα διεξαχθεί στη Βιέννη στο πλαίσιο των εορτασμών για τα 60χρονα του διαγωνισμού. (in.gr)

Πολιτική και εκλογές
* Έπειτα από τη διεξαγωγή των εκλογών για τη Νομοθετική Συνέλευση που έγιναν στις 7 Φεβρουαρίου στο Νέο Δελχί, το Κόμμα Αάμ Αάντμι προηγείται με 63 έδρες επί συνόλου 70 εδρών.(BBC)

Οικονομία
* Η Apple παραμένει το πιο ακριβό εμπορικό σήμα διεθνώς, με αξία 128,3 δισ. δολάρια. (kathimerini.gr)

## 11 Φεβρουαρίου

Πόλεμος και επιθέσεις
* Σε συγκρούσεις και σε επιθέσεις σκοτώνονται τουλάχιστον 31 άτομα στο Ιράκ. (AP) Αρχειοθετήθηκε 2015-02-15 στο Wayback Machine.

Καταστροφές και δυστυχήματα
* Διασώζεται από το Λιμενικό της Ελλάδας ολόκληρο το 22μελές πλήρωμα από το με σημαία Κύπρου πλοίο *Good Faith*, το οποίο εξώκειλε στην Άνδρο κατά τη διάρκεια θύελλας στο Αιγαίο. (AP) Αρχειοθετήθηκε 2015-02-12 στο Wayback Machine.
* Σημειώνεται καραμπόλα 106 αυτοκινήτων στη Γέφυρα του Γιονγκιόνγκ στην πόλη Ιντσεόν της Νότιας Κορέας, με απολογισμό 2 νεκρούς και περισσότερους από 65 τραυματίες. (BBC)
* Δικαστήριο στην πόλη Γκροσέτο καταδικάζει σε κάθειρξη 16 ετών τον καπετάνιο του πλοίου *Costa Concordia*, Φραντσέσκο Σετίνο, για ανθρωποκτονίες και εξαιτίας της εγκατάλειψης του πλοίου κατά τη βύθισή του τον Ιανουάριο του 2012. (BBC)

Διεθνείς σχέσεις
* Κρίση στην Υεμένη (2011-σήμερα)
	+ Οι ΗΠΑ, το Ηνωμένο Βασίλειο και η Γαλλία κλείνουν τις πρεσβείες τους στην Υεμένη και απομακρύνουν το προσωπικό τους, καθώς κλιμακώνονται οι ταραχές και οι τρομοκρατικές ενέργειες στην αραβική χώρα. (*USA Today*)
* Πόλεμος στο Ντονμπάς
	+ Οι ηγέτες της Γερμανίας, Γαλλίας, Ρωσίας και Ουκρανίας συναντώνται στη λευκορωσική πρωτεύουσα Μινσκ για ειρηνευτικές συνομιλίες.

(CNN)

Επιστήμη και τεχνολογία
* Εκτοξεύεται με το SpaceX ο μετεωρολογικός δορυφόρος, Deep Space Climate Observatory από το Ακρωτήριο Κανάβεραλ της Φλόριντα.(AP) Αρχειοθετήθηκε 2015-02-17 στο Wayback Machine.(AP)

## 12 Φεβρουαρίου

Πόλεμος και επιθέσεις
* Πόλεμος στο Ντόνμπας
	+ Ο Πρόεδρος της Ρωσίας Βλαντίμιρ Πούτιν ανακοινώνει την τρίτη ειρηνευτική συμφωνία, με την ονομασία "Μινσκ 2". (AP)(Euronews)

ΜΜΕ
* Στην ετήσια έκθεση της οργάνωσης Δημοσιογράφοι χωρίς σύνορα επισημαίνεται ότι το 2014 μειώθηκε δραματικά η ελευθερία έκφρασης.

(Reporters without Borders) Αρχειοθετήθηκε 2015-02-15 στο Wayback Machine. (*The Daily Star* (Lebanon)) Αρχειοθετήθηκε 2015-06-23 στο Wayback Machine.

Πολιτική και εκλογές
* Εγκρίνεται από την αμερικανική Γερουσία ο Άστον Κάρτερ ως ο 25ος υπουργός Άμυνας. (*USA Today*)
* Ο Τζούλιους Μαλέμα και μέλη των Μαχητών για Οικονομική Ελευθερία απομακρύνονται με τη βία από την Εθνοσυνέλευση της Νότιας Αφρικής κατά την εκφώνηση του διαγγέλματος του προέδρου Τζέικομπ Ζούμα προς το έθνος. Times Live SABC

Επιστήμη και τεχνολογία
* Σημειώνεται πτώση ενός μεγάλου μετεωρίτη στη βόρεια Νέα Ζηλανδία. kelownanow.com stuff.co.nz

## 13 Φεβρουαρίου

Πόλεμος και επιθέσεις
* Έπειτα από συγκρούσεις με αντάρτες Κοκάνγκ στα βόρεια της χώρας σκοτώνονται 47 στρατιώτες της Μιανμάρ και δεκάδες άλλων τραυματίζονται. (CNN)
* Πόλεμος στο Ντονμπάς
	+ Ενόψει της έναρξης κατάπαυσης του πυρός που συμφωνήθηκε για τις 15 Φεβρουαρίου εκδηλώνονται συγκρούσεις κατά το τελευταίο 24ωρο, με απολογισμό 8 ουκρανούς στρατιώτες.

(Reuters) Αρχειοθετήθηκε 2015-02-15 στο Wayback Machine.

* Οι μαχητές της Μπόκο Χαράμ επιτίθενται στο Τσαντ. (BBC)

Καταστροφές και δυστυχήματα
* Από σύγκρουση τρένου με λεωφορείο στην πολιτεία Νουέβο Λεόν του Μεξικό σκοτώνονται τουλάχιστον 16 άτομα και άλλα 30 τραυματίζονται. (Reuters) Αρχειοθετήθηκε 2015-02-16 στο Wayback Machine.

Πολιτική και εκλογές
* Το Αυστραλιανό Εργατικό Κόμμα στην Κουίνσλαντ με επικεφαλής την Αναστασία Παλασέι θα είναι σε θέση να σχηματίσει κυβέρνηση μειοψηφίας έπειτα από την οριστικοποίηση των αποτελεσμάτων στις πρόσφατες πολιτειακές εκλογές. (ABC Australia)
* Παραιτείται ο Κυβερνήτης του Όρεγκον Τζον Κιτσχάμπερ εν μέσω οικονομικού σκανδάλου στο οποίο εμπλέκεται η μνηστή του. Κυβερνήτρια γίνεται η Κέιτ Μπράουν.(AP) Αρχειοθετήθηκε 2015-02-17 στο Wayback Machine.(AP) Αρχειοθετήθηκε 2015-02-16 στο Wayback Machine.(*The New York Times*)

## 14 Φεβρουαρίου

Πόλεμος και επιθέσεις
* Πόλεμος στο Ντονμπάς
	+ Ο Ουκρανός πρόεδρος Πέτρο Ποροσένκο προειδοποιεί ότι η προγραμματισμένη εκεχειρία απειλείται εξαιτίας σφοδρών συγκρούσεων, κατηγορώντας τη Ρωσία για τις κλιμακούμενες επιθέσεις. Σε συνέντευξή του που μεταδίδεται ζωντανά παραγγέλνει από όλες τις ουκρανικές δυνάμεις να κηρύξουν κατάπαυση του πυρός έπειτα από τα μεσάνυχτα. (BBC)
* Η Μιανμάρ εξαπολύει αεροπορικές επιθέσεις με στόχο τους αντάρτες στην περιοχή Κοκάνγκ. (AFP μέσω France 24)
* Επιθέσεις στην Κοπεγχάγη το 2015
	+ Η αστυνομία της Δανίας καταζητεί έναν ένοπλο που επιτέθηκε με αυτόματο όπλο στη διάρκεια σεμιναρίου στην Κοπεγχάγη σκοτώνοντας τον ντοκιμαντερίστα Φιν Νόργκαρντ και τραυματίζοντας τον σουηδό καλλιτέχνη Λαρς Βιλκς, γνωστό από τα αμφιλεγόμενα σκίτσα του Μωάμεθ. (*BBC News*), (*The Guardian*),(*CBC*)

Θρησκεία
* Ο Πάπας Φραγκίσκος διορίζει 20 νέους καρδιναλίους. Για πρώτη φορά η πλειοψηφία του κονκλάβιου των καρδιναλίων δεν κατάγεται από την Ευρώπη. (BBC)

Πολιτισμός
* Στο 65ο Διεθνές Φεστιβάλ του Βερολίνου, η ταινία *Taxi* του ιρανού σκηνοθέτη Τζαφάρ Παναχί κερδίζει τη Χρυσή Άρκτο. (BBC)

Υγεία
* Στο κρατίδιο Γκουτζαράτ της Ινδίας πεθαίνουν 12 άνθρωποι από τη γρίπη των χοίρων, ανεβάζοντας τον αριθμό των θυμάτων σε 136 από τον Ιανουάριο έπειτα από την ανακοίνωση 130 νέων κρουσμάτων. (IBN live) Αρχειοθετήθηκε 2015-02-17 στο Wayback Machine.

Διεθνείς σχέσεις
* Κρίση στην Υεμένη (2011-σήμερα)
	+ Τα Ηνωμένα Αραβικά Εμιράτα διακόπτουν τη λειτουργία της πρεσβείας τους στην Υεμένη για λόγους ασφαλείας στον απόηχο της κατάληψης της εξουσίας από τους αντάρτες Χούθι. (AFP μέσω France 24)

Αθλητισμός
* Αρχίζει το Παγκόσμιο Κύπελλο Κρίκετ για το 2015 με τους αγώνες ανάμεσα στη Νέα Ζηλανδία και στη Σρι Λάνκα και μεταξύ Αυστραλίας και Αγγλίας. (*The Guardian*) (ABC News Australia)
* Ανακοινώνονται τα 5 πρώτα μέλη του Hall of Fame της καλαθοσφαίρισης για το 2015. οι Λουί Νταμπιέρ και Τζον Άιζακς θα γίνουν μέλη ως παίκτες, οι Λίντσεϊ Γκέιζ και Τομ Χέινσον ως προπονητές και ο Τζορτζ Ρέιβελινγκ ως συνεισφέρων. Ο Χέινσον, ο οποίος είναι ήδη μέλος ως παίκτης, θα γίνει το 4ο τιμώμενο πρόσωπο τόσο ως παίκτης όσο και ως προπονητής. Τα υπόλοιπα μέλη θα ανακοινωθούν στις 6 Απριλίου. (ESPN)

## 15 Φεβρουαρίου

Πόλεμος και επιθέσεις
* Επιθέσεις στην Κοπεγχάγη το 2015
	+ Η αστυνομία στη Δανία αναζητά ένοπλο που πυροβόλησε εναντίον 3 ατόμων κοντά σε συναγωγή της Κοπεγχάγης, μία ημέρα μετά τους πυροβολισμούς στη διάρκεια σεμιναρίου για την ελευθερία της έκφρασης. Ένα άτομο σκοτώνεται. (PA μέσω *The Independent*), (*The Australian*)
	+ Σκοτώνεται από την αστυνομία της Δανίας ένας άντρας έπειτα από ανταλλαγή πυρών στο σταθμό Νόρεμπρο και πιστεύεται ότι ήταν ο δράστης των δύο προηγούμενων επιθέσεων.

(Reuters/AFP μέσω ABC News Australia), (BBC)

* Σε βομβιστική επίθεση αυτοκτονίας στην πόλη Νταματούρου της Νιγηρίας, σκοτώνονται 7 άνθρωποι και άλλοι 30 τραυματίζονται.

(BBC)

* Εμφύλιος πόλεμος στη Λιβύη (2014-σήμερα)
	+ Το Ισλαμικό Κράτος δημοσιοποιεί βίντεο, το οποίο φέρεται να δείχνει την αποτρόπαια εκτέλεση με αποκεφαλισμό 21 Κοπτών της Αιγύπτου, που είχαν απαχθεί στη Σύρτη. (BBC) (Press TV)
	+ Ο Πρόεδρος της Αιγύπτου Αμπντέλ Φατάχ αλ Σίσι ανακοινώνει επταήμερο πένθος για τα θύματα. (Reuters) Αρχειοθετήθηκε 2015-09-24 στο Wayback Machine. (AFP μέσω Yahoo! News)

Δυστυχήματα
* Από την κατάρρευση σπιτιού που ήταν υπό κατασκευή σκοτώνονται 12 άτομα και 2 ακόμα τραυματίζονται στην πόλη Μουγκαλσαράι της Ινδίας στο κρατίδιο Ουτάρ Πραντές. (NDTV)

Πολιτική και εκλογές
* Πολιτειακές εκλογές στο Αμβούργο 2015
	+ Στις κάλπες για τις πολιτειακές εκλογές στο Αμβούργο προσέρχονται οι ψηφοφόροι, με τους σοσιαλδημοκράτες του Όλαφ Σολτς να παραμένουν στην εξουσία. (*Guardian Liberty Voice*)

Αθλητισμός
* Στο άλμα με σκι, ο Νορβηγός Άντερς Φάνεμελ πετυχαίνει νέο παγκόσμιο ρεκόρ με άλμα στα 251,5 μ. στο Βίκερσουντ. (BBC)

## 16 Φεβρουαρίου

Πόλεμος και επιθέσεις
* Πόλεμος στο Ντονμπάς
	+ Στη διάρκεια της εκεχειρίας, σε συγκρούσεις σκοτώνονται τουλάχιστον 5 στρατιώτες της Ουκρανίας και άλλοι 22 τραυματίζονται.

(CNN)

* + Ο υπουργός Εξωτερικών της Ουκρανίας Πάβλο Κλίμκινκατηγορεί τα φιλορωσικά στρατεύματα για παραβίαση της κατάπαυσης πυρός. Οι αυτονομιστές κατηγορούν για την παραβίαση τον ουκρανικό στρατό. Οι συγκρούσεις συνεχίζονται στο Ντεμπάλτσεβε με τους αυτονομιστές να επιβιβάζονται στην πόλη.(AFP μέσω Yahoo! News)

Οικονομία
* Η Hyundai και η θυγατρική της Kia ανακοινώνουν ότι σχεδιάζουν να αποσύρουν περισσότερα από 60.000 οχήματα στη Νότια Κορέα. (Yonhap)

Δυστυχήματα
* Από βουτιά λεωφορείου με τουλάχιστον 60 επιβάτες σε χαράδρα στη Ματία Πραντές της Ινδίας σκοτώνονται τουλάχιστον 10 άτομα και άλλα 33 τραυματίζονται. (*Times of India*)

Πολιτική και εκλογές
* Γενικές εκλογές στον Άγιο Χριστόφορο και Νέβις 2015
	+ Εθνικές εκλογές διεξάγονται στον Άγιο Χριστόφορο και Νέβις με το κυβερνών Εργατικό Κόμμα του πρωθυπουργού Ντενζίλ Ντάγκλας να παραδέχονται την ήττα τους. Η Ομάδα Ενότητα, ένας συνασπισμός αποτελούμενος από 3 κόμματα της αντιπολίτευσης, με επικεφαλής τον πρώην υπουργό Εξωτερικών Τίμοθι Χάρις, κερδίζει τις εκλογές. (*St Kitts and Nevis Observer*), (*Latin American Herald Tribune*), (*Stabroek News*)

Επιστήμη
* Μελέτη στην Αγγλία, που δημοσιεύεται στην επιστημονική επιθεώρηση Interface της Βασιλικής Εταιρείας Επιστημών της Βρετανίας, συμπεραίνει ότι τα δόντια της πεταλίδας αποτελούν το πιο δυνατό βιολογικό υλικό που είναι γνωστό στον άνθρωπο (μέχρι σήμερα το ανθεκτικότερο βιολογικό υλικό εθεωρείτο ο ιστός της αράχνης. (real.gr)
	+ Τα δόντια αντέχουν σε πίεση περίπου γύρω στα πέντε γιγαπασκάλ (GΡa), όσο η πίεση που χρειάζεται προκειμένου να μετατραπεί ο άνθρακας σε διαμάντι στο υπέδαφος της Γης. (skai.gr) Αρχειοθετήθηκε 2015-04-16 στο Wayback Machine.

## 17 Φεβρουαρίου

Πόλεμος και επιθέσεις
* Στην Τυνησία γύρω στους 20 ισλαμιστές μαχητές επιτίθενται σε συνοριακό φυλάκιο, με 4 αστυνομικούς νεκρούς και την κλοπή των όπλων τους ως αποτέλεσμα.

(Reuters) Αρχειοθετήθηκε 2015-02-18 στο Wayback Machine.

Δυστυχήματα
* Αναβάλλονται οι εκδηλώσεις του καρναβαλιού στην Αϊτή έπειτα από το θάνατο τουλάχιστον 20 ατόμων από ηλεκτροπληξία που έπαθαν όταν ένα άρμα χτύπησε σε καλώδιο ηλεκτρικού ρεύματος στο Πορτ ο Πρενς. (*Miami Herald*)

## 18 Φεβρουαρίου

Πόλεμος και επιθέσεις
* Εμφύλιος πόλεμος στη Συρία
	+ Το Συριακό Παρατηρητήριο Ανθρωπίνων Δικαιωμάτων υπολογίζει ότι τουλάχιστον 70 στρατιώτες του συριακού στρατού και περισσότεροι από 80 αντάρτες πέθαναν στη διάρκεια συγκρούσεων στο Χαλέπι της Συρίας. (Reuters μέσω Trust) Αρχειοθετήθηκε 2015-02-21 στο Wayback Machine.
* Μπόκο Χαράμ: Πολεμικό αεροσκάφος βομβαρδίζει νεκρική πομπή στον Νίγηρα σκοτώνοντας 30 πολίτες. (BBC)

Νόμος και έγκλημα
* Ο τραγουδιστής της δεκαετίας του '90 Ρόμπερτ βαν Γουάινκλ, γνωστότερος με το καλλιτεχνικό ψευδώνυμο Vanilla Ice συλλαμβάνεται για διάρρηξη και μεγάλη ληστεία στη Φλόριντα. (NBC Miami)

Πολιτική και εκλογές
* Πρόεδρος της Ελληνικής Δημοκρατίας εκλέγεται από τη Βουλή των Ελλήνων ο Προκόπης Παυλόπουλος με 233 ψήφους έναντι 30 για τον Νίκο Αλιβιζάτο. Παρών ψήφισαν 32 βουλευτές. (*Greek Reporter*)
* Το Κοινοβούλιο της Μολδαβίας διορίζει νέα κυβέρνηση με πρωθυπουργό τον Κίριλ Γκαμπουρίτσι και με την υποστήριξη του Φιλελεύθερου Δημοκρατικού Κόμματος της Μολδαβίας (PLDM), του Δημοκρατικού Κόμματος (PDM) και του Κόμματος των Κομμουνιστών (PCRM). (*RomaniaJournal*)

## 19 Φεβρουαρίου

Οικονομία
* Η Ελλάδα ζητά από τους εταίρους της στην ευρωζώνη την παράταση της εξάμηνης δανειακής σύμβασης. Η Γερμανία απορρίπτει το αίτημα.

(BBC News)

Διεθνείς σχέσεις
* Το Κατάρ ανακαλεί τον πρεσβευτή του από την Αίγυπτο έπειτα από ασυμφωνία αναφορικά με τα πλήγματα της αιγυπτιακής πολεμικής αεροπορίας εναντίον του Ισλαμικού Κράτους στη Λιβύη σε αντίποινα για την ομηρία και τον αποκεφαλισμό 21 Κοπτών. (Reuters) Αρχειοθετήθηκε 2015-02-20 στο Wayback Machine.

Υγεία
* Πέθαναν 2 άτομα στην κομητεία του Λος Άντζελες στην Καλιφόρνια από μόλυνση εξαιτίας του βακτηρίου *Enterobacteriaceae*. Άλλα 179 άτομα έχουν εκτεθεί στο βακτήριο. (CNN)

Νόμος και έγκλημα
* Ο δήμαρχος του Καράκας Αντόνιο Λεντέσμα συλλαμβάνεται από την αστυνομία της Βενεζουέλας κατηγορούμενος από τον πρόεδρο Νικολάς Μαντούρο για σχεδιασμό πραξικοπήματος. (Bloomberg), (Reuters) Αρχειοθετήθηκε 2015-02-23 στο Wayback Machine., (teleSUR)

## 20 Φεβρουαρίου

Πόλεμος και επιθέσεις
* Εμφύλιος πόλεμος στη Λιβύη (2014–σήμερα):
	+ Σε σειρά βομβιστικών επιθέσεων με παγιδευμένα οχήματα σκοτώνονται τουλάχιστον 45 άτομα και άλλα 30 τραυματίζονται στην πόλη Αλ Κούμπαχ της ανατολικής Λιβύης. (BBC), (AP) Αρχειοθετήθηκε 2015-02-22 στο Wayback Machine.
* Στη Σομαλία σκοτώνονται τουλάχιστον 20 άτομα, μεταξύ των οποίων και ανώτεροι αξιωματούχοι, σκοτώνονται σε επίθεση που σημειώνεται στο Κεντρικό Ξενοδοχείο της Μογκαντίσου. (BBC)

Οικονομία
* Η ελληνική κυβέρνηση και το Eurogroup καταλήγουν σε προσωρινή συμφωνία για 4μηνη παράταση της δανειακής σύμβασης. (Το Βήμα)

Καταστροφές και δυστυχήματα
* Τουλάχιστον 23 νεκροί είναι ο απολογισμός από το κύμα ψύχους στις ΗΠΑ την τελευταία εβδομάδα, με τους 18 θανάτους να καταγράφονται στην πολιτεία του Τενεσί. (CNN)
* Από τον εκτροχιασμό εμπορευματικής αμαξοστοιχίας στη Μοζαμβίκη, σκοτώνονται τουλάχιστον 17 άνθρωποι. To δυστύχημα σημειώθηκε στην πρωτεύουσα Μαπούτο. (star.gr) Αρχειοθετήθηκε 2016-01-26 στο Wayback Machine.

Υγεία
* Έξαρση του ιού Έμπολα 2014
	+ Η Λιβερία αίρει τις απαγορεύσεις στην κυκλοφορία και επαναλειτουργεί τα σύνορά της από την Κυριακή 22 Φεβρουαρίου καθώς η επιδημία βαίνει προς το τέλος της.(*Daily Star*)

Νόμος και έγκλημα
* Απαγορεύεται με νόμο στους ξένους στην Ταϊλάνδη να νοικιάζονται γυναίκες της χώρας αντί χρημάτων σαν παρένθετες μητέρες. (BBC)

Πολιτισμός και τέχνες
* 40ή απονομή βραβείων Σεζάρ:
	+ Η ταινία Τιμπουκτού του Αμπντεραχμάν Σισακό από τη Μαυριτανία θριαμβεύει κατά την τελετή απονομής των βραβείων Σεζάρ. Η Κρίστεν Στούαρτ γίνεται η πρώτη αμερικανίδα ηθοποιός που τιμάται με Σεζάρ. Ο Σον Πεν βραβεύεται με τιμητικό βραβείο για το σύνολο του έργου του. (variety.com)

Πολιτική και εκλογές
* Κρίση στην Υεμένη
	+ Οι Χούθι καταλήγουν σε προσωρινή συμφωνία για το σχηματισμό νέας κυβέρνησης στην Υεμένη. (CNN)
* Ο αρχηγός της Πολεμικής Αεροπορίας της Τουρκίας, Ακίν Οζτούρκ σε μία κίνηση που δεν έχει προηγούμενο, πετάει ως επικεφαλής ενός σμήνους μαχητικών F16 πάνω από το Αιγαίο. (in.gr)

## 21 Φεβρουαρίου

Πόλεμος και επιθέσεις
* Ο στρατός στη Νιγηρία ανακαταλαμβάνει την πόλη Μπάγκα, όπου η Μπόκο Χαράμ σκότωσαν δεκάδες ατόμων τον περασμένο μήνα. (BBC)

Διεθνείς σχέσεις
* Η Ινδονησία ανακαλεί τον απεσταλμένο της στη Βραζιλία εξαιτίας της κλιμακούμενης έντασης που προκλήθηκε από την πρόσφατη εκτέλεση ενός βραζιλιάνου διακινητή ναρκωτικών στην Ινδονησία. (Reuters) Αρχειοθετήθηκε 2015-02-21 στο Wayback Machine.

Πολιτική
* Η πολιτικός μηχανικός Ζέκρα Αλουάτς γίνεται η πρώτη γυναίκα στη Βαγδάτη που διορίζεται δήμαρχος. Θα αναλάβει τα καθήκοντά της αύριο. (in.gr)

Καταστροφές και δυστυχήματα
* Τρεις χιονοδρόμοι σκοτώνονται από χιονοστιβάδα στην Ελβετία. (news247.gr) Αρχειοθετήθηκε 2015-02-22 στο Wayback Machine.
* Από φωτιά σε διώροφο κτήριο του Αμπού Ντάμπι στη συνοικία Μουσάφαχ στα Ηνωμένα Αραβικά Εμιράτα, πεθαίνουν 10 αλλοδαποί εργάτες. (naftemporiki.gr) Αρχειοθετήθηκε 2015-02-22 στο Wayback Machine.

Πολιτισμός και τέχνες
* Λίγο πριν απονεμηθούν τα βραβεία Όσκαρ, ανακοινώνονται οι νικητές των Χρυσών Βατόμουρων για το 2014. Ο σκηνοθέτης Μάικλ Μπέι, και οι ηθοποιοί Κάμερον Ντίαζ, Μέγκαν Φοξ και Κερκ Κάμερον είναι οι πρωταγωνιστές της απονομής. Για πρώτη φορά η απονομή ήταν ενώπιον κοινού. (cleveland.com)
* Η ταινία *Birdman* του Αλεχάντρο Γκονζάλες Ινιάριτου θριαμβεύει κατά την απονομή των Ανεξάρτητων Βραβείων Spirit που γίνεται για 30ή χρονιά.(tanea.gr)

## 22 Φεβρουαρίου

Πόλεμος και επιθέσεις
* Στη Συρία σκοτώνονται 4 άτομα σε επίθεση με παγιδευμένο όχημα που πλήττει νοσοκομείο της πόλης Κορχάμπα. (megatv.com) Αρχειοθετήθηκε 2016-01-05 στο Wayback Machine.

Δυστυχήματα και καταστροφές
* Από τη βύθιση ενός πορθμείου σε ποταμό στο κεντρικό Μπανγκλαντές έπειτα από τη σύγκρουσή του με φορτηγό πλοίο αγνοούνται δεκάδες άτομα και περί τα 50 καταφέρνουν να διασωθούν. Το σκάφος μετέφερε από 70 μέχρι και 150 άτομα. (naftemporiki.gr) Αρχειοθετήθηκε 2015-06-29 στο Wayback Machine.

Πολιτική και εκλογές
* Η Ακροδεξιά στην Ουγγαρία χάνει την πλειοψηφία των 2/3 στην Εθνοσυνέλευση, έπειτα από τη νίκη του ανεξάρτητου υποψήφιου Ζόλταν Κεζ στις επαναληπτικές εκλογές στην περιφέρεια Βέζπριμ. (Τα Νέα)
* Στις κάλπες για τον δεύτερο γύρο των βουλευτικών εκλογών προσέρχονται οι πολίτες στα νησιά Κομόρες. Τη διαδικασία παρακολουθούν διεθνείς παρατηρητές από την Αφρικανική Ένωση. (coastweek.com) Αρχειοθετήθηκε 2015-03-06 στο Wayback Machine.

Τέχνες και πολιτισμός
* + 87η τελετή απονομής των Όσκαρ
	+ Ο Αλεχάντρο Γκονσάλες Ινιάριτου γίνεται ο δεύτερος Μεξικανός σκηνοθέτης που κερδίζει Όσκαρ σκηνοθεσίας για την ταινία*Birdman ή Η Απρόσμενη Αρετή της Αφέλειας* . Η ταινία *Birdman* κερδίζει και το Όσκαρ Καλύτερης Ταινίας. (*The Globe and Mail*) (*The Telegraph*)
	+ Όσκαρ πρώτου αντρικού ρόλου κερδίζει ο Βρετανός ηθοποιός Έντι Ρεντμέιν για την ενσάρκωση του Στίβεν Χόκινγκ στην ταινία *Η Θεωρία των Πάντων*. (*The Guardian*)
	+ Η Αμερικανίδα ηθοποιός Τζούλιαν Μουρ κερδίζει Όσκαρ Α΄ Γυναικείου Ρόλου για τον ρόλο της στην ταινία *Still Alice: Κάθε Στιγμή Μετράει*. (*Hollywood Reporter*)

Αθλητισμός
* Στον μηχανοκίνητο αθλητισμό, ο Αμερικανός Τζόι Λογκάνο αναδεικνύεται νικητής του ράλι Daytona 500.(AP μέσω ESPN)

## 23 Φεβρουαρίου

Πόλεμος και επιθέσεις
* Πόλεμος στο Ντονμπάς
	+ Ο στρατός της Ουκρανίας δηλώνει ότι δεν μπορεί να αποσύρει τα βαρέα όπλα του από το μέτωπο, καθώς συνεχίζει να δέχεται επιθέσεις από τις αντάρτικες δυνάμεις παρά την κατάπαυση του πυρός. (Reuters) Αρχειοθετήθηκε 2015-03-19 στο Wayback Machine.
* Το διεθνώς αναγνωρισμένο Κοινοβούλιο της Λιβύης με έδρα το Τομπρούκ αποχωρεί από τις συνομιλίες των Ηνωμένων Εθνών. (AFP μέσω *Daily Mail*)

Δυστυχήματα
* Σε 70 ανέρχεται ο αριθμός των νεκρών από το ναυάγιο που έγινε το περασμένο Σαββατοκύριακο στο Μπανγκλαντές. (AP) Αρχειοθετήθηκε 2015-02-24 στο Wayback Machine.

Νόμος και έγκλημα
* Στην Κένυα το Ανώτατο Δικαστήριο αφαιρεί μερικές πτυχές από τον αντιτρομοκρατικό νόμο, έπειτα από τις αντιδράσεις της αντιπολίτευσης. (BBC) Αρχειοθετήθηκε 2015-06-23 στο Wayback Machine.

## 24 Φεβρουαρίου

Πόλεμος και επιθέσεις
* Στρατιωτική επέμβαση κατά του ΙΣΙΣ
	+ Ο πρωθυπουργός της Νέας Ζηλανδίας Τζον Κέι ανακοινώνει ότι σχεδιάζει την αποστολή 143 στρατιωτών στο Ιράκ που αναμένεται να διαρκέσει λιγότερο από 2 χρόνια.

(*New Zealand Herald*)

Οικονομία
* Η Ελλάδα παραδίδει στην Κομισιόν τον κατάλογο με τις 11 μεταρρυθμίσεις που θα προωθήσει, προκειμένου να παραταθεί η δανειακή συμφωνία. (BBC)

Νόμος και έγκλημα
* Ένοπλος άντρας ανοίγει πυρ σε εστιατόριο του Ουχέρσκι Μπροντ της Τσεχίας, σκοτώνοντας 9 άτομα, στην πιο αιματηρή επίθεση που έχει σημειωθεί στη χώρα σε καιρό ειρήνης. (in.gr)

Πολιτική και εκλογές
* Ο Πρόεδρος της Υεμένης Αμπντ αλ-Ραμπ Μανσούρ αλ-Χαντί ανακαλεί την παραίτησή του, έχοντας ξεφύγει από τους αντάρτες Χούθι. (Al-Arabiyah)

## 25 Φεβρουαρίου

Καταστροφές και δυστυχήματα
* Τουλάχιστον 124 άτομα σκοτώνονται από χιονοστιβάδες στο βορειοανατολικό Αφγανιστάν. (Yahoo News)

Νόμος και έγκλημα
* Δίκη Γιώργου Παπακωνσταντίνου
	+ Αρχίζει στον Άρειο Πάγο η δίκη του πρώην υπουργού Οικονομικών Γιώργου Παπακωνσταντίνου, ο οποίος κατηγορείται για νόθευση εγγράφου και απόπειρα απιστίας αναφορικά με τους χειρισμούς του στην υπόθεση της Λίστας Λαγκάρντ. (Πρώτο Θέμα)
	+ Ο πρώην υπουργός δηλώνει αθώος και αρνείται όλες τις κατηγορίες. (news247.gr) Αρχειοθετήθηκε 2015-02-27 στο Wayback Machine.
* Εκδίδεται ένταλμα σύλληψης για την πρώην πρωθυπουργό του Μπανγκλαντές Χαλέντα Ζία, επειδή δεν παρουσιάστηκε στο δικαστήριο για να απαντήσει στις εναντίον της κατηγορίες για κατάχρηση. (BD News)

Πολιτική και εκλογές
* Ψηφίζεται από το Κοινοβούλιο της Αυστρίας νόμος που απαγορεύει να χρηματοδοτούνται οι ισλαμικές οργανώσεις από το εξωτερικό.(naftemporiki.gr)
* Ο Πρόεδρος του Τόγκο Φωρ Γκνασινγκμπέ ανακοινώνει την υποψηφιότητά του για τις προσεχείς προεδρικές εκλογές τον Απρίλιο. (AFP via Yahoo! News)

Διεθνείς σχέσεις
* Την πλήρη ικανοποίησή του για τα αποτελέσματα των επαφών του στη Μόσχα εκφράζει ο Πρόεδρος της Κυπριακής Δημοκρατίας Νίκος Αναστασιάδης.

(tothemaonline.com)

Πολιτισμός και τέχνες
* Βραβεία Brit 2015
	+ Η Μαντόνα πέφτει από τη σκηνή ενώ τραγουδά στην τελετή απονομής. (PA μέσω WA Today)
	+ Ο Μαρκ Ρόνσον με το "Uptown Funk" και με συμμετοχή του Μπρούνο Μαρς κερδίζει στην κατηγορία καλύτερου βρετανικού σινγκλ. (*The Guardian*)
	+ Το βραβείο για το καλύτερο βρετανικό άλμπουμ κερδίζει ο Εντ Σίραν για το *x*. (*The Guardian*)

## 26 Φεβρουαρίου

Πόλεμος και επιθέσεις
* Πόλεμος στο Ντονμπάς
* Η Ουκρανία αρχίζει να αποσύρει τα βαρέα όπλα, με βάση την πρόσφατα συμφωνηθείσα εκεχειρία. (news.gr)
* Ισλαμικό Κράτος του Ιράκ και της Συρίας
	+ Ο "Τζιχαντιστής Τζον", ένας τρομοκράτης του Ισλαμικού Κράτους που εμφανίζεται σε πολλά βίντεο αποκεφαλισμού, αναγνωρίζεται ως ο Μοχάμεντ Εμουαζί, ένας άντρας γεννημένος στο Κουβέιτ που έζησε στο Ηνωμένο Βασίλειο και ήταν σε έναν κατάλογο με καταζητούμενους τρομοκράτες. (The Washington Post), (The New York Times), (CBS News)
	+ Το ΙΣΙΣ δημοσιεύει ένα βίντεο που δείχνει την καταστροφή του Μουσείου της Μοσούλης, το δεύτερο μεγαλύτερο στο Ιράκ και πλούσιο σε έργα τέχνης ηλικίας χιλιάδων ετών. (National Post)

Νόμος και έγκλημα
* Με ισχύ από τα μεσάνυχτα, επιτρέπεται στην Ουάσινγκτον να χρησιμοποιείται η μαριχουάνα για διασκέδαση. (*Huffington Post*)

## 27 Φεβρουαρίου

Πόλεμος και επιθέσεις
* Ηλικιωμένος άντρας σκοτώνει πυροβολώντας 3 άτομα, ανάμεσα στα οποία και έναν αστυνομικό, και στη συνέχεια αυτοκτονεί. Το συμβάν έλαβε χώρα στην πόλη της Νότιας Κορέας, Χουασιόνγκ. (Yonhap News) (*The Korea Herald*) (*Los Angeles Times*)

Νόμος και έγκλημα
* Ο Αμερικανός συγγραφέας και μπλόγκερ από το Μπανγκλαντές Αβιτζίτ Ρόι, κατακρεουργείται από φανατικούς ισλαμιστές στην Ντάκα. (*The Telegraph*)
* Εννέα άτομα σκοτώνονται, μεταξύ των οποίων και ο δράστης, σε σειρά επιθέσεων με πυροβολισμούς στο Τάιρον του Μισούρι των ΗΠΑ.

(*NBC News*)

Διεθνείς σχέσεις
* Το Κοινοβούλιο της Ιταλίας τάσσεται υπέρ της αναγνώρισης του Κράτους της Παλαιστίνης, σε μία μη δεσμευτική απόφαση. (in.gr)

## 28 Φεβρουαρίου

Πόλεμος και επιθέσεις
* Ισλαμικό Κράτος του Ιράκ και της Συρίας
	+ Σε σειρά βομβιστικών επιθέσεων με παγιδευμένα οχήματα σκοτώνονται 19 άτομα στα ανατολικό-κεντρικό Ιράκ. (AP μέσω News 24)

Νόμος και έγκλημα
* Ο Νι Φάκε, πρώην αντικυβερνήτης της επαρχίας Ανχούι, στην Κίνα, καταδικάζεται σε φυλάκιση 17 ετών για δωροληψία και για "συσσώρευση πλούτου με μη σαφή προέλευση". (The Guardian)

Πολιτισμός
* Έπειτα από 12 χρόνια ανοίγει ξανά το Εθνικό Μουσείο του Ιράκ, το οποίο είχε λεηλατηθεί το 2003. (in.gr)

Πολιτική και εκλογές
* Γενικές εκλογές στο Λεσότο 2015
	+ Στις κάλπες για τις πρόωρες γενικές εκλογές προσέρχονται οι ψηφοφόροι στο Λεσότο.(BBC)